**ΤΟ ΤΑΞΙΔΙ ΜΙΑΣ ΣΤΑΓΟΝΑΣ**

Απευθύνεται σε μαθητές Νηπιαγωγείου και Α, Β, Γ, Δ τάξεων Δημοτικού

Η συνολική διάρκεια είναι έως 2 διδακτικές ώρες.

Πρόκειται για ένα παραμύθι που θα διαβάσει ο εκπαιδευτικός με τους μαθητές στην τάξη.

**Οι στόχοι του προγράμματος είναι οι μαθητές να:**

* Να κατανοήσουν τον κύκλο του νερού
* Να εκτιμήσουν την ομορφιά της φύσης
* Να συνειδητοποιήσουν την οικολογική αξία των ρεμάτων στη φύση και στον αστικό ιστό
* Να αναπτύξουν οικολογική συνείδηση
* Να αντιληφθούν τις καταστροφικές παρεμβάσεις της πολιτείας στη διαχείριση των ρεμάτων διαχρονικά
* Να αναγνωρίσουν ορισμένες λανθασμένες καθημερινές συμπεριφορές που οδηγούν στη ρύπανση των ρεμάτων
* Να συνεργαστούν ώστε να προτείνουν λύσεις για την ορθή διαχείριση των ρεμάτων

Ο εκπαιδευτικός καθώς διαβάζει με τα παιδιά το παραμύθι μπορεί να διακόπτει ώστε να συζητούν συγκεκριμένα σημεία, τα οποία αξίζει να προβληματίσουν τα παιδιά.

Στο τέλος προτείνεται μία δραστηριότητα κατά την οποία οι μαθητές μπορούν να παίξουν ένα σχετικό παιχνίδι ρόλων, να συνεργαστούν σε ομάδες και να προτείνουν λύσεις για την ορθή διαχείριση ενός ρέματος, να γράψουν δικές τους ιστορίες σχετικά με ένα ρέμα.

**Ο/Η εκπαιδευτικός μαζί με τους μαθητές μπορεί να οργανώσει:**

* επίσκεψη εθελοντικών οργανώσεων για την προστασία του περιβάλλοντος για ενημέρωση των μαθητών γύρω από την δράση τους και την λύση όποιων αποριών μπορεί να δημιουργήθηκαν γύρω από το θέμα
* εκδήλωση στο σχολείο σχετικά με το περιβάλλον και τη διαχείριση του νερού, με ζωγραφιές και άλλου είδους καλλιτεχνικές δημιουργίες των παιδιών
* επίσκεψη για μελέτη πεδίου αν υπάρχει ένα ρέμα στην ευρύτερη περιοχή του σχολείου
* ανάρτηση σχετικού άρθρου στην σχολική εφημερίδα, το οποίο θα έχουν ετοιμάσει οι μαθητές